### NN 127/2025 (8.10.2025.), Pravilnik o izmjenama i dopunama Pravilnika o provedbi intervencije 78.01. Potpora prenošenju znanja iz Strateškog plana Zajedničke poljoprivredne politike Republike Hrvatske 2023. – 2027.

MINISTARSTVO POLJOPRIVREDE, ŠUMARSTVA I RIBARSTVA

1830

Na temelju članka 8.a stavka 27. Zakona o poljoprivredi (»Narodne novine«, br. 118/18, 42/20, 127/20 – Odluka Ustavnog suda Republike Hrvatske, 52/21, 152/22 i 152/24), ministar poljoprivrede, šumarstva i ribarstva donosi

PRAVILNIK

O IZMJENAMA I DOPUNAMA PRAVILNIKA O PROVEDBI INTERVENCIJE 78.01. POTPORA PRENOŠENJU ZNANJA IZ STRATEŠKOG PLANA ZAJEDNIČKE POLJOPRIVREDNE POLITIKE REPUBLIKE HRVATSKE 2023. – 2027.

Članak 1.

U Pravilniku o provedbi intervencije 78.01. Potpora prenošenju znanja iz Strateškog plana Zajedničke poljoprivredne politike Republike Hrvatske 2023. – 2027. (»Narodne novine«, broj 92/24) članku 3. stavku 1. točka 10. mijenja se i glasi:

»10. Studijska grupa je grupa poljoprivrednika koja izmjenjuju međusobna iskustva o proizvodnji i primjeni potencijalnih rješenja sa vlastitih gospodarstava, a sastoji se od najmanje šest članova, pet poljoprivrednika i jednog savjetnika«.

Točka 11. mijenja se i glasi:

»11. Tematska skupina je skupina za osposobljavanje poljoprivrednika o određenoj temi, a sastoji se od najmanje šest članova, pet poljoprivrednika i jednog savjetnika koji se organiziraju po specijalnosti i/ili nekoj specifičnoj temi sa ciljem prijenosa znanja i informacija«.

Točka 12. mijenja se i glasi:

»12. Inovativna skupina je skupina za interaktivni oblik osposobljavanja poljoprivrednika, a sastoji se od jednog savjetnika – inovacijskog brokera i minimalno pet poljoprivrednika, koji se organiziraju zbog pronalaska inovativnog rješenja nekog specifičnog problema«.

Točka 34. mijenja se i glasi:

»34. dopuna je naknadno dostavljanje informacija, dokumentacije ili dijela dokumentacije koja nije dostavljena prilikom podnošenja zahtjeva za potporu na zahtjev Agencije za plaćanja«.

Točka 37. mijenja se i glasi:

»37. sumnja na prijevaru je nepravilnost koja je razlog za pokretanje upravnih ili sudskih postupaka na nacionalnoj razini kako bi se utvrdilo postojanje postupanja s namjerom, osobito prijevare, iz članaka 3. i 4. Direktive (EU) 2017/1371 Europskog parlamenta i Vijeća od 5. srpnja 2017. o suzbijanju prijevara počinjenih protiv financijskih interesa Unije kaznenopravnim sredstvima (SL L 198, 28. 7. 2017.) (u daljnjem tekstu: Direktiva (EU) 2017/1371) stavka 1. točke a) Konvencije o zaštiti financijskih interesa Europskih zajednica koja je sastavljena na temelju članka K.3 Ugovora o Europskoj uniji«.

Članak 2.

Članak 5. mijenja se i glasi:

»(1) Agencija za plaćanja, u suradnji s Ministarstvom poljoprivrede, šumarstva i ribarstva (u daljnjem tekstu: Ministarstvo), u skladu s člankom 59. Uredbe (EU) br. 2021/2116, osigurava učinkovitu zaštitu financijskih interesa Europske unije i Republike Hrvatske te uspostavlja sustav upravljanja i kontrola koje uključuju provjere u postupku dodjele potpore kao i provjere tijekom provedbe projekta i nakon konačne isplate kako bi na učinkovit način i razmjerno u odnosu na administrativno i financijsko opterećenje utvrdila, spriječila i sankcionirala nepravilnosti, a posebno pokušaj prijevare i umjetnih stvaranja uvjeta za ostvarivanje prava na potporu.

(2) Kada u postupku dodjele i/ili isplate potpore Agencija za plaćanja utvrdi postojanje sumnje na prijevaru za kaznena djela iz članaka 3. i 4. Direktive (EU) 2017/1371, Agencija za plaćanja zastaje s postupkom dodjele/isplate potpore te podnosi kaznenu prijavu nadležnom tijelu.

(3) Nakon što Agencija za plaćanja zaprimi od nadležnog tijela obavijest da je pokrenut kazneni postupak za kaznena djela iz članaka 3. i 4. Direktive (EU) 2017/1371, dostavlja korisniku Obavijest o privremenoj odgodi dodjele i/ili isplate potpore.

(4) Ako nadležna pravosudna tijela odbace kaznenu prijavu, obustave kazneni postupak, donesu pravomoćnu odbijajuću presudu ili pravomoćnom presudom oslobode korisnika za počinjenje kaznenog djela u kaznenom postupku pokrenutom na temelju sumnje na prijevaru, Agencija za plaćanja će korisnika, kojemu je izdana obavijest iz stavka 3. ovoga članka u roku od 30 dana od zaprimanja odluke/rješenja pravosudnog tijela obavijestiti o nastavku postupka dodjele i/ili isplate potpore.

(5) Agencija za plaćanja će korisnicima kojima je izrečena pravomoćna presuda kojom se proglašava krivim za počinjenje kaznenog djela za kaznena djela iz članaka 3. i 4. Direktive (EU) 2017/1371:

a) odbiti sve zahtjeve koji su u tijeku postupka administrativne kontrole

b) raskinuti sve važeće ugovore o financiranju za projekte koji nisu isplaćeni u cijelosti, u slučajevima kada se ugovori o financiranju sklapaju

c) poništiti sve odluke koje je izdala, a kojima su stekli prava na potporu

d) obustaviti sva plaćanja

e) zatražiti povrat sredstava u odnosu na ona sredstva koja nisu predmetom instituta oduzimanja imovinske koristi u kaznenom postupku za sve projekte/zahtjeve koji već nisu konačno isplaćeni.

(6) Na akte Agencije za plaćanja donesene u postupcima iz stavka 5. ovoga članka korisnik ne može izjaviti žalbu već može pokrenuti upravni spor.

(7) Osoba koju su nadležna pravosudna tijela pravomoćnom presudom proglasila krivom te fizičke i pravne osobe u kojima je osuđena osoba vlasnik obrta i/ili nositelj/član poljoprivrednog gospodarstva i/ili osnivač/član društva i/ili osoba ovlaštena za zastupanje, neovisno o udjelu vlasničkih ili upravljačkih prava, u kalendarskoj godini donošenja pravomoćne presude i u sljedeće tri kalendarske godine isključuju se iz mogućnosti dodjele potpore iz EPFRR i Europskog fonda za jamstva u poljoprivredi (u daljnjem tekstu EFJP).

(8) Posljedica u slučaju utvrđenog umjetnog stvaranja uvjeta u skladu s člankom 62. Uredbe (EU) br. 2021/2116 je odbijanje zahtjeva korisnika ili ukidanje pogodnosti za koje su uvjeti umjetno stvoreni.

(9) Agencija za plaćanja može u svakom trenutku postupka dodjele potpore, provedbe projekta i tijekom pet godina nakon konačne isplate donijeti odluku kojom će odbiti zahtjev korisnika, umanjiti potporu, odnosno zatražiti povrat djelomičnog ili cjelokupnog iznosa sredstava, ako korisnik ne ispunjava obveze propisane ovim Pravilnikom, natječajem ili drugim primjenjivim nacionalnim propisima ili propisima Europske unije.

(10) Kad odlučuje o odbijanju, umanjenju ili povratu sredstava potpore, Agencija za plaćanja uzima u obzir utvrđene nepravilnosti i odredbe ovoga Pravilnika o primjeni financijskih korekcija iz Priloga 4 ovoga Pravilnika.

(11) Tijekom cjelokupne provedbe sustava kontrola, Agencija za plaćanja može u svrhu sprečavanja pokušaja prevara i nepravilnosti koristiti ARACHNE sustav za procjenu rizika (https://ec.europa.eu/social/main.jsp?catId=325&intPageId=3587&langId=hr) te poduzimati daljnje radnje u skladu s dobivenim rezultatima.«.

Članak 3.

U članku 7. stavku 2. iza točke e) dodaje se točka f) koja glasi:

»f) ne smije mu trajati razdoblje isključenja iz mogućnosti dodjele potpore u kalendarskoj godini donošenja pravomoćne presude i sljedeće tri kalendarske godine.«.

Članak 4.

U članku 8. stavak 3. mijenja se i glasi:

»(3) Godišnji program osposobljavanja mora se odnositi na najmanje jednu od obveznih tema iz Priloga 1 ovoga Pravilnika.«.

Stavak 10. mijenja se i glasi:

»(10) Ako je potrebno, Upravljačko tijelo može tražiti dodatna obrazloženja Godišnjih programa osposobljavanja.«.

Stavak 19. mijenja se i glasi:

»(19) Najmanji broj polaznika na edukaciji ili osposobljavanju za obvezne teme iz Priloga 1 ovoga Pravilnika iznosi 10 polaznika, dok za ostale teme, inovativne skupine i tematske skupine najmanji broj polaznika na pojedinoj edukaciji ili osposobljavanju iznosi pet polaznika, pri čemu se zaposlena osoba korisnika ne ubraja u broj polaznika.«.

Iza stavka 24. dodaje se novi stavak 25. koji glasi:

»(25) U slučaju održavanja interaktivnog oblika edukacije iz članka 8. stavka 4. točke d) i e) ovoga Pravilnika korisnik (savjetnik) dostavlja Pozadinskom uredu za savjetnike obavijest o interaktivnom obliku edukacije iz Priloga 5 ovoga Pravilnika.«.

Dosadašnji stavak 25. koji postaje stavak 26. mijenja se i glasi:

»(26) Korisnik (savjetnik ili inovacijski broker) koji provodi oblik edukacije tematske skupine i inovativne skupine evidentira aktivnosti u SEMIS-u te daje zaključno mišljenje u izvješću o radu koji se generira u SEMIS-u.«.

Dosadašnji stavak 26. postaje stavak 27.

Članak 5.

U članku 10. stavku 4. točka a) mijenja se i glasi:

»a) direktne sate na provedbi edukacija, osposobljavanja i rad s tematskim skupinama i inovativnim skupinama«.

Stavak 5. mijenja se i glasi:

»(5) Sati pripreme tečajeva, demonstracijskih aktivnosti i rada s tematskim skupinama i inovativnim skupinama ne mogu biti veći od 50 % direktnih sati za aktivnost na koju se odnosi priprema.«.

Stavak 9. mijenja se i glasi:

»(9) Za troškove za oblik edukacije iz članka 8. stavka 4. e) tematske skupine i f) inovativne skupine, prihvatljivo je najviše 20 direktnih sati godišnje po jednoj tematskoj ili inovativnoj skupini.«.

Članak 6.

U članku 13. stavak 1. mijenja se i glasi:

»(1) Kriteriji odabira iz Priloga 2 ovoga Pravilnika izrađeni su u skladu s člankom 79. Uredbe (EU) 2021/2115 i Prilogom I. Uredbe (EU) 2021/2289.«.

Članak 7.

U članku 16. stavak 7. mijenja se i glasi:

»(7) Natječaj za dodjelu potpore objavljuje Agencija za plaćanja na mrežnoj stranici – www.apprrr.hr, a obavijest o objavi natječaja objavljuje se na mrežnim stranicama Ministarstva – https://poljoprivreda.gov.hr i Uprave za potpore poljoprivredi i ruralnom razvoju – www.ruralnirazvoj.hr.«.

Stavak 8. mijenja se i glasi:

»(8) Agencija za plaćanja može uz natječaj objaviti na svojoj mrežnoj stranici i druge dokumente poput uputa, vodiča i sličnih dokumenata, najkasnije deset dana prije početka podnošenja zahtjeva za potporu, a obavijest o tome objavljuje se na mrežnim stranicama Ministarstva – https://poljoprivreda.gov.hr, i Uprave za potpore poljoprivredi i ruralnom razvoju Programa – www.ruralnirazvoj.hr.«.

Članak 8.

U članku 28. stavak 7. mijenja se i glasi:

»(7) Ako Agencija za plaćanja zaprimi od nadležnog tijela obavijest da je pokrenut kazneni postupak za kaznena djela iz članaka 3. i 4. Direktive (EU) 2017/1371, Agencija za plaćanja će korisniku izdati obavijest o privremenoj odgodi dodjele potpore, u skladu sa stavkom 1. podstavkom e) ovoga članka.«.

Stavak 8. mijenja se i glasi:

»(8) Na obavijesti iz stavka 1. točke c) i e) i potvrdu iz stavka 1. točke d) ovoga članka nije dopuštena žalba. Protiv navedenih akata može se pokrenuti upravni spor pred nadležnim upravnim sudom.«.

Stavak 11. mijenja se i glasi:

»(11) U slučaju administrativne pogreške prilikom administrativne kontrole, Agencija za plaćanja je u obvezi ispraviti/izmijeniti/staviti izvan snage bilo koji od akata iz stavka 1. ovoga članka odgovarajućom odlukom i/ili aktom u razdoblju od donošenja akta iz stavka 1. ovoga članka pa do isteka pet godina od konačne isplate potpore.«.

Članak 9.

U članku 30. stavak 1. mijenja se i glasi:

»(1) Postupak provedbe Godišnjeg programa osposobljavanja uključuje vremensko razdoblje od podnošenja zahtjeva za potporu ili sklapanja ugovora o financiranju do podnošenja konačnog zahtjeva za isplatu sredstava.«.

Stavak 2. mijenja se i glasi:

»(2) Provedba aktivnosti mora započeti najkasnije 30 dana od sklapanja ugovora o financiranju.«.

Stavak 4. mijenja se i glasi:

»(4) Rok za provedbu prihvatljivih aktivnosti bit će propisan natječajem.«.

Članak 10.

U članku 31. stavku 2. točka b) mijenja se i glasi:

»b) vrijednost prihvatljivih izravnih troškova stručnih osoba koje su zaposlenici korisnika računa se na način da se vrijednost sata, kako je navedeno u točki a) ovoga stavka, pomnoži s brojem direktnih sati koje je zaposlenik korisnika proveo pružajući usluge prenašanja znanja u okviru edukacija navedenih u članku 8. ovoga Pravilnika, uvećanim za sate pripreme edukacija, demonstracijskih aktivnosti i rada s tematskim skupinama i inovativnim skupinama koji ne mogu biti veći od 50 % direktnih sati za aktivnosti na koju se priprema odnosi i sate administriranja koji ne mogu biti veći od 20 % direktnih sati«.

Članak 11.

U članku 33. iza stavka 17. dodaje se stavak 18. koji glasi:

»(18) Nakon što Agencija za plaćanja zaprimi od nadležnog tijela obavijest da je pokrenut kazneni postupak za kaznena djela iz članaka 3. i 4. Direktive (EU) 2017/1371, Agencija za plaćanja će u skladu s člankom 5. ovoga Pravilnika korisniku izdati obavijest o odgodi odobrenja isplate i obustaviti sve postupke Agencije za plaćanja u provedbi projekta.«.

Članak 12.

U članku 35. stavak 3. mijenja se i glasi:

»(3) Promjene iz stavka 1. ovoga članka moguće su nakon sklapanja ugovora o financiranju.«.

Članak 13.

Članak 37. mijenja se i glasi:

»(1) Korisnik je u obvezi pridržavati se zahtjeva povezanih s informiranjem i vidljivošću. Korisnik se posebno obvezuje poduzeti sve potrebne korake kako bi objavio činjenicu da Europska Unija sufinancira projekt, a relevantne informacije u vezi s informiranjem i vidljivosti propisane su Prilogom 3 ovoga Pravilnika.

(2) Ako Agencija za plaćanja tijekom provjere utvrdi da korisnik ne ispunjava uvjet prihvatljivosti iz stavka 1. ovoga članka, korisniku će se ostaviti rok od 30 dana da ispuni uvjet.

(3) U slučaju da korisnik u ostavljenom roku iz stavka 2. ovoga članka ne ispuni uvjet iz stavka 1. ovoga članka Agencija za plaćanja će izdati odluku o odbijanju zahtjeva za isplatu i/ili odluku o povratu sredstava u skladu s člancima 33. i 39. ovoga Pravilnika.«.

Članak 14.

U članku 41. stavak 9. mijenja se i glasi:

»(9) Žalba podnesena na odluku o isplati ne odgađa izvršenje pobijane odluke.«.

Članak 15.

Članak 44. mijenja se i glasi:

»Prilozi 1, 2 i 5 zamjenjuju se novim prilozima 1, 2 i 5 i sastavni su dio ovoga Pravilnika.«

Članak 16.

Postupci započeti po odredbama Pravilnika o provedbi intervencije 78.01. Potpora prenošenju znanja iz Strateškog plana Zajedničke poljoprivredne politike Republike Hrvatske 2023. – 2027. (»Narodne novine«, broj 92/24) dovršit će se po odredbama toga Pravilnika.

Članak 17.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/22-01/97

Urbroj: 525-07/303-25-29

Zagreb, 26. rujna 2025.

Potpredsjednik Vlade
 i ministar
 David Vlajčić, v. r.

PRILOG 1

POPIS TEMA OSPOSOBLJAVANJA

OBVEZNE TEME su teme od broja 1 do 6 (poljoprivrednik koji podnosi Jedinstveni zahtjev za potporu u okviru navedenih intervencija mora imati potvrdu o osposobljenosti i/ili sudjelovanju na tečaju, odnosno potvrdu o sudjelovanju na demonstracijskoj aktivnosti kako je navedeno u opisu).

Poljoprivrednici koji su za godinu podnošenja Jedinstvenog zahtjeva za potporu bili primatelji savjeta kroz intervenciju 78.02. Potpora za pružanje savjetodavnih usluga Strateškog plana ne mogu slušati tečaj i/ili sudjelovati na demonstracijskoj aktivnosti iz iste obvezne teme za istu godinu podnošenja Jedinstvenog zahtjeva osim u slučaju intervencije 70.04. Prijelaz na ekološki uzgoj.

1. TEMA: EKO SHEME

|  |  |  |
| --- | --- | --- |
| Rb. | Naziv  intervencije | Obveze korisnika intervencije/  tečajevi/demonstracijske aktivnosti |
| 1.1. | Intervencija 31.01. Intenzivirana raznolikost poljoprivrednih površina | • Osnovne informacije o uvjetovanosti – zakonodavni okvir  • Mjesto i uloga eko sheme Intenzivirana raznolikost poljoprivrednih površina među ostalim eko shemama  • Mozaičnost krajobraza i bioraznolikost  • Povoljan utjecaj raznolikosti poljoprivrednih površina na: kontrolu bolesti i štetnika, bolje usvajanje biljnih hraniva i plodnost tla, sprečavanje erozije, sekvestraciju ugljika |
| 1.2. | Intervencija 31.03. Intenzivno održavanje ekološki značajnih površina | • Osnovne informacije o uvjetovanosti – zakonodavni okvir  • Mjesto i uloga eko sheme Intenzivirano održavanje ekološki značajnih površina među ostalim eko shemama  • Ekološki značajne površine i mozaičnost krajobraza  • Ekološki značajne površine i bioraznolikost  • Ekološki značajne površine i biološka kontrola štetnika poljoprivrednih kultura |
| 1.3. | Intervencija 31.05. Minimalni udio leguminoza od 20 % unutar poljoprivrednih površina | • Osnovne informacije o uvjetovanosti – zakonodavni okvir  • Mjesto i uloga eko sheme Minimalni udio leguminoza od 20 % na poljoprivrednim površinama među ostalim eko shemama  • Integrirana zaštita bilja u uzgoju leguminoza  • Organska gnojiva |
| 1.4. | Intervencija 31.06. Konzervacijska poljoprivreda | • Osnovne informacije o uvjetovanosti – zakonodavni okvir  • Mjesto i uloga eko sheme Konzervacijska poljoprivreda među ostalim eko shemama  • Značajke reducirane obrade tla  • Integrirana zaštita oraničnih kultura od korova  • Mehaničko uklanjanje korova  • Pokrivenost tla u konzervacijskoj poljoprivredi |
| 1.5. | Intervencija 31.07. Očuvanje travnjaka velike prirodne vrijednosti (TVPV) | • Osnovne informacije o uvjetovanosti – zakonodavni okvir  • Mjesto i uloga eko sheme Očuvanje travnjaka velike prirodne vrijednosti među ostalim eko shemama  • Značajke Natura 2000 područja  • Uloga travnjaka velike prirodne vrijednosti u očuvanju bioraznolikosti  • Sekvestracija ugljika na travnjačkim površinama |

2. TEMA: PROIZVODNO VEZANA PLAĆANJA

|  |  |  |
| --- | --- | --- |
| Rb. | Naziv  intervencije | Obveze korisnika intervencije/  tečajevi/demonstracijske aktivnosti |
| 2.1. | Podintervencija 32.01.01. PVP za krave u proizvodnji mlijeka | • Osnovne informacije o uvjetovanosti – zakonodavni okvir  • Antimikrobna rezistentnost  • Zaštita voda od onečišćenja uzrokovanog nitratima poljoprivrednog podrijetla  • Prakse i aktivnosti koje potiču smanjenje emisija amonijaka, metana i dušikovog oksida |
| 2.2. | Podintervencija 32.01.02. PVP za prvotelke |
| 2.3. | Intervencija 32.02. PVP za tov junadi |
| 2.4. | Intervencija 32.03. PVP za krave dojilje |
| 2.5. | Intervencija 32.04. PVP za ovce i koze |
| 2.6. | Intervencija 32.05. PVP povrće | • Osnovne informacije o uvjetovanosti – zakonodavni okvir  • Održiva proizvodnja u sektoru povrtlarstva  • Osnovne informacije o uvjetovanosti – zakonodavni okvir  • Održiva proizvodnja u sektoru voćarske proizvodnje  • Podizanje nasada i odabir kultura/vrsta (položaj, priprema tla, osnovna svojstva tla, obrada tla i sadnja)  • Održavanje (rezidba, održavanje, zaštita, krajobraz, gnojidba, štetnici, bolesti) Osnovne informacije o uvjetovanosti – zakonodavni okvir  • Održiva proizvodnja u sektoru sjemenarstva |
| 2.7. | Intervencija 32.06. PVP za voće |
| 2.8. | Intervencija 32.09. PVP sjeme |

3. TEMA: IAKS mjere

|  |  |  |
| --- | --- | --- |
| Rb. | Naziv  intervencije/operacije | Obveze korisnika intervencije/  tečajevi/demonstracijske aktivnosti |
| 3.1. | Operacija 70.01.01.  Korištenje feromonskih, vizualnih i hranidbenih klopki | • Osnovne informacije o uvjetovanosti – zakonodavni okvir  • Osnovne informacije o praksama i metodama za provedbu operacije  • Biološka kontrola štetnika |
| 3.2. | Operacija 70.01.02.  Metoda konfuzije štetnika u višegodišnjim nasadima |
| 3.3. | Operacija 70.01.03. Mehaničko uništavanje korova unutar redova višegodišnjih nasada |
| 3.4. | Operacija 70.02.01. Zaštita ptice kosca | • Osnovne informacije o uvjetovanosti – zakonodavni okvir  • Osnovne informacije o praksama i metodama za provedbu operacije  • Očuvanje bioraznolikosti i okoliša na trajnim travnjacima |
| 3.5. | Operacija 70.02.02. Zaštita leptira na trajnim travnjacima | • Osnovne informacije o uvjetovanosti – zakonodavni okvir  • Osnovne informacije o praksama i metodama za provedbu operacije  • Očuvanje bioraznolikosti i okoliša na trajnim travnjacima |
| 3.6. | Operacija 70.02.03. Uspostava poljskih traka | • Osnovne informacije o uvjetovanosti – zakonodavni okvir  • Osnovne informacije o praksama i metodama za provedbu operacije  • Očuvanje bioraznolikosti i okoliša na oranicama |
| 3.7. | Intervencija 70.03. – Očuvanje ugroženih izvornih pasmina domaćih životinja | • Osnovne informacije o uvjetovanosti – zakonodavni okvir  • Antimikrobna rezistentnost  • Zaštita voda od onečišćenja uzrokovanog nitratima poljoprivrednog podrijetla  • Prakse i aktivnosti koje potiču smanjenje emisija amonijaka, metana i dušikovog oksida |
| 3.8. | Intervencija 70.04. Ekološki uzgoj  Operacija Prijelaz na ekološki uzgoj | • Osnovne informacije o uvjetovanosti – zakonodavni okvir  • Osnovne informacije o praksama i metodama za provedbu intervencije  • Ekološki uzgoj – novosti u ekološkoj proizvodnji, mogućnosti unaprjeđenja na poljoprivrednom gospodarstvu |
| 3.9. | Intervencija 70.04. Ekološki uzgoj  Operacija Održavanje ekološkog uzgoja | Korisnik operacije Održavanje ekološkog uzgoja obvezan je svake godine tijekom obveznog petogodišnjeg razdoblja završiti izobrazbu ili sudjelovati u demonstracijskoj aktivnosti u trajanju od najmanje šest sati. |
| 3.10. | Operacija 70.06.01. Dobrobit životinja u govedarstvu | • Zakonodavni okvir u stočarskoj proizvodnji (uključujući Akcijski program zaštite voda od onečišćenja uzrokovanog nitratima poljoprivrednog podrijetla)  • Uporaba antibiotika kod životinja, prevencija i uzgoj bez uporabe antibiotika  • Skladištenje nusproizvoda stočarske proizvodnje, analiza tla, primjena gnojiva, preporuka primjene i unosa dušika u tlo  • Utjecaj stočarske proizvodnje na tlo, zrak, vodu  • Odabir vrste i pasmine životinja, briga o životinjama i biosigurnosne mjere  • SMR-ovi relevantni za intervencije dobrobit životinja (SMR05, SMR06, SMR09, SMR10 i SMR11) |
| 3.11. | Operacija 70.06.02. Dobrobit životinja u svinjogojstvu |
| 3.12. | Operacija 70.06.03. Dobrobit životinja u peradarstvu |
| 3.13. | Operacija 70.06.04. Dobrobit životinja u kozarstvu |
| 3.14. | Operacija 70.06.05. Dobrobit životinja u ovčarstvu |
| 3.15. | Intervencija 70.07.01. Očuvanje suhozida | • Osnovne informacije o uvjetovanosti – zakonodavni okvir  • Osnovne informacije o praksama i metodama za provedbu operacije  • Očuvanje obilježja krajobraza s naglaskom na očuvanje suhozida |
| 3.16. | Intervencija 70.07.02. Očuvanje živica | • Osnovne informacije o uvjetovanosti – zakonodavni okvir  • Osnovne informacije o praksama i metodama za provedbu operacije  • Očuvanje obilježja krajobraza s naglaskom na očuvanje živica |
| 3.17. | Intervencija 70.08.01. Očuvanje ekstenzivnih voćnjaka | • Osnovne informacije o uvjetovanosti – zakonodavni okvir  • Osnovne informacije o praksama i metodama za provedbu operacije  • Očuvanje obilježja krajobraza s naglaskom na očuvanje ekstenzivnih voćnjaka |
| 3.18. | Intervencija 70.08.02. Očuvanje ekstenzivnih maslinika | • Osnovne informacije o uvjetovanosti – zakonodavni okvir  • Osnovne informacije o praksama i metodama za provedbu operacije  • Očuvanje obilježja krajobraza s naglaskom na očuvanje ekstenzivnih maslinika |

4. TEMA: KOMBINACIJA A
 (Eko sheme i Proizvodno vezana plaćanja (biljna proizvodnja))

|  |  |  |
| --- | --- | --- |
| Rb. | Naziv  intervencije | Sadržaj (ukupno 6 sati) |
| Obavezan sadržaj savjetovanja po intervenciji |
| 4.1. | 31.01. Intenzivirana raznolikost poljoprivrednih površina | • Osnovne informacije o uvjetovanosti – zakonodavni okvir  • Mjesto i uloga eko sheme Intenzivirana raznolikost poljoprivrednih površina među ostalim eko shemama  • Mozaičnost krajobraza i bioraznolikost  • Povoljan utjecaj raznolikosti poljoprivrednih površina na: kontrolu bolesti i štetnika, bolje usvajanje biljnih hraniva i plodnost tla, sprečavanje erozije, sekvestraciju ugljika |
| 4.2. | 31.03. Intenzivno održavanje ekološki značajnih površina | • Osnovne informacije o uvjetovanosti – zakonodavni okvir  • Mjesto i uloga eko sheme Intenzivirano održavanje ekološki značajnih površina među ostalim eko shemama  • Ekološki značajne površine i mozaičnost krajobraza  • Ekološki značajne površine i bioraznolikost  • Ekološki značajne površine i biološka kontrola štetnika poljoprivrednih kultura |
| 4.3. | 31.05. Minimalni udio leguminoza od 20 % unutar poljoprivrednih površina | • Osnovne informacije o uvjetovanosti – zakonodavni okvir  • Mjesto i uloga eko sheme Minimalni udio leguminoza od 20 % na poljoprivrednim površinama među ostalim eko shemama  • Integrirana zaštita bilja u uzgoju leguminoza  • Organska gnojiva  • Gnojiva i poboljšivači tla koji se koriste u ekološkoj proizvodnji |
| 4.4. | 31.06. Konzervacijska poljoprivreda | • Osnovne informacije o uvjetovanosti – zakonodavni okvir  • Mjesto i uloga eko sheme Konzervacijska poljoprivreda među ostalim eko shemama  • Značajke reducirane obrade tla  • Integrirana zaštita oraničnih kultura od korova  • Mehaničko uklanjanje korova  • Pokrivenost tla u konzervacijskoj poljoprivredi |
| 4.5. | 31.07. Očuvanje travnjaka velike prirodne vrijednosti (TVPV) | • Osnovne informacije o uvjetovanosti – zakonodavni okvir  • Mjesto i uloga eko sheme Očuvanje travnjaka velike prirodne vrijednosti među ostalim eko shemama  • Značajke Natura 2000 područja  • Uloga travnjaka velike prirodne vrijednosti u očuvanju bioraznolikosti  • Sekvestracija ugljika na travnjačkim površinama |
| 4.6. | 31.08. Primjena ekoloških gnojiva u trajnim nasadima | • Izrada plana gnojidbe u skladu sa analizom tla |
| 4.7. | 32.05. PVP povrće | • Osnovne informacije o uvjetovanosti – zakonodavni okvir  • Održiva proizvodnja u sektoru povrtlarstva |
| 4.8. | 32.06. PVP za voće | • Osnovne informacije o uvjetovanosti – zakonodavni okvir  • Održiva proizvodnja u sektoru voćarske proizvodnje  • Podizanje nasada i odabir kultura/vrsta (položaj, priprema tla, osnovna svojstva tla, obrada tla i sadnja)  • Održavanje (rezidba, održavanje, zaštita, krajobraz, gnojidba, štetnici, bolesti) |
| 4.9. | 32.09. PVP za sjeme | • Osnovne informacije o uvjetovanosti – zakonodavni okvir  • Održiva proizvodnja u sektoru sjemenarstva |
| 4.10. | Unaprjeđenje tehnologija proizvodnje | • Mogućnosti unaprjeđenja tehnologija proizvodnje (vrsta, sorta, uzgojni oblik, optimizacija gnojidbe, sustavi zaštite i dr.) |
| 4.11. | Udruživanje poljoprivrednika | • Prednosti i primjeri dobre prakse udruživanja poljoprivrednika (zadruge, proizvođačke organizacije) |

5. TEMA: KOMBINACIJA B
 (IAKS mjere bez stočarske proizvodnje)

|  |  |  |
| --- | --- | --- |
| Rb. | Naziv  intervencije | SADRŽAJ (ukupno 6 sati) |
| Obavezan sadržaj savjetovanja po intervenciji |
| 5.1. | 70.01.01. Korištenje feromonskih, vizualnih i hranidbenih klopki | • Osnovne informacije o uvjetovanosti – zakonodavni okvir  • Osnovne informacije o praksama i metodama za provedbu operacije  • Biološka kontrola štetnika |
| 5.2. | 70.01.02. Metoda konfuzije štetnika u višegodišnjim nasadima | • Osnovne informacije o uvjetovanosti – zakonodavni okvir  • Osnovne informacije o praksama i metodama za provedbu operacije  • Biološka kontrola štetnika |
| 5.3. | 70.01.03. Mehaničko uništavanje korova unutar redova višegodišnjih nasada | • Osnovne informacije o uvjetovanosti – zakonodavni okvir  • Osnovne informacije o praksama i metodama za provedbu operacije  • Mehaničko uklanjanje korova – prakse i metode |
| 5.4. | 70.02.01. Zaštita ptice kosca | • Osnovne informacije o uvjetovanosti – zakonodavni okvir  • Osnovne informacije o praksama i metodama za provedbu operacije  • Očuvanje bioraznolikosti i okoliša na trajnim travnjacima |
| 5.5. | 70.02.02. Zaštita leptira na trajnim travnjacima | • Osnovne informacije o uvjetovanosti – zakonodavni okvir  • Osnovne informacije o praksama i metodama za provedbu operacije  • Očuvanje bioraznolikosti i okoliša na trajnim travnjacima |
| 5.6. | 70.02.03. Uspostava poljskih traka | • Osnovne informacije o uvjetovanosti – zakonodavni okvir  • Osnovne informacije o praksama i metodama za provedbu operacije  • Očuvanje bioraznolikosti i okoliša na oranicama |
| 5.7 | 70.04. Ekološki uzgoj  operacija Prijelaz na ekološki uzgoj  operacija (za korisnike koji prvi puta ulaze u ekološku proizvodnju, samo u prvoj godini prijelaznog razdoblja) | • Osnovne informacije o uvjetovanosti – zakonodavni okvir  • Osnovne informacije o praksama i metodama za provedbu intervencije  • Ekološki uzgoj – novosti u ekološkoj proizvodnji, mogućnosti unaprjeđenja na poljoprivrednom gospodarstvu |
| 5.8. | 70.04. Održavanje ekološkog uzgoja | • Osnovne informacije o uvjetovanosti – zakonodavni okvir  • Osnovne informacije o praksama i metodama za provedbu intervencije  • Ekološki uzgoj – novosti u ekološkoj proizvodnji, mogućnosti unaprjeđenja na poljoprivrednom gospodarstvu |
| 5.9. | 70.07.01. Očuvanje suhozida | • Osnovne informacije o uvjetovanosti – zakonodavni okvir  • Osnovne informacije o praksama i metodama za provedbu operacije  • Očuvanje obilježja krajobraza s naglaskom na očuvanje suhozida |
| 5.10. | 70.07.02. Očuvanje živica | • Osnovne informacije o uvjetovanosti – zakonodavni okvir  • Osnovne informacije o praksama i metodama za provedbu operacije  • Očuvanje obilježja krajobraza s naglaskom na očuvanje živica |
| 5.11. | 70.08.01. Očuvanje ekstenzivnih voćnjaka | • Osnovne informacije o uvjetovanosti – zakonodavni okvir  • Osnovne informacije o praksama i metodama za provedbu operacije  • Očuvanje obilježja krajobraza s naglaskom na očuvanje ekstenzivnih voćnjaka |
| 5.12. | 70.08.02. Očuvanje ekstenzivnih maslinika | • Osnovne informacije o uvjetovanosti – zakonodavni okvir  • Osnovne informacije o praksama i metodama za provedbu operacije  • Očuvanje obilježja krajobraza s naglaskom na očuvanje ekstenzivnih maslinika |

6. TEMA: KOMBINACIJA C
 (Proizvodno vezana plaćanja i IAKS mjere
 (stočarska proizvodnja))

|  |  |  |
| --- | --- | --- |
| Rb. | Naziv  intervencije | Sadržaj (ukupno 6 sati) |
| Obavezan sadržaj savjetovanja po intervenciji |
| 6.1. | 32.01.01. PVP za krave u proizvodnji mlijeka | • Osnovne informacije o uvjetovanosti – zakonodavni okvir  • Antimikrobna rezistentnost  • Zaštita voda od onečišćenja uzrokovanog nitratima poljoprivrednog podrijetla  • Prakse i aktivnosti koje potiču smanjenje emisija amonijaka, metana i dušikovog oksida |
| 6.2. | 32.01.02. PVP za prvotelke | • Osnovne informacije o uvjetovanosti – zakonodavni okvir  • Antimikrobna rezistentnost  • Zaštita voda od onečišćenja uzrokovanog nitratima poljoprivrednog podrijetla  • Prakse i aktivnosti koje potiču smanjenje emisija amonijaka, metana i dušikovog oksida |
| 6.3. | 32.02. PVP za tov junadi | • Osnovne informacije o uvjetovanosti  • Antimikrobna rezistentnost  • Zaštita voda od onečišćenja uzrokovanog nitratima poljoprivrednog podrijetla  • Prakse i aktivnosti koje potiču smanjenje emisija amonijaka, metana i dušikovog oksida |
| 6.4. | 32.03. PVP za krave dojilje | • Osnovne informacije o uvjetovanosti – zakonodavni okvir  • Antimikrobna rezistentnost  • Zaštita voda od onečišćenja uzrokovanog nitratima poljoprivrednog podrijetla  • Prakse i aktivnosti koje potiču smanjenje emisija amonijaka, metana i dušikovog oksida |
| 6.5. | 32.04. PVP za ovce i koze | • Osnovne informacije o uvjetovanosti – zakonodavni okvir  • Antimikrobna rezistentnost  • Zaštita voda od onečišćenja uzrokovanog nitratima poljoprivrednog podrijetla  • Prakse i aktivnosti koje potiču smanjenje emisija amonijaka, metana i dušikovog oksida |
| 6.6. | 70.03. Očuvanje ugroženih izvornih pasmina domaćih životinja | • Osnovne informacije o uvjetovanosti – zakonodavni okvir  • Antimikrobna rezistentnost  • Zaštita voda od onečišćenja uzrokovanog nitratima poljoprivrednog podrijetla  • Prakse i aktivnosti koje potiču smanjenje emisija amonijaka, metana i dušikovog oksida |
| 6.7. | 70.04. | • Ekološki uzgoj stoke |
| 6.8. | Intervencija 70.06.01. Dobrobit životinja u govedarstvu | • Zakonodavni okvir u stočarskoj proizvodnji (uključujući Akcijski program zaštite voda od onečišćenja uzrokovanog nitratima poljoprivrednog podrijetla)  • Uporaba antibiotika kod životinja, prevencija i uzgoj bez uporabe antibiotika  • Skladištenje nusproizvoda stočarske proizvodnje, analiza tla, primjena gnojiva, preporuka primjene i unosa dušika u tlo  • Utjecaj stočarske proizvodnje na tlo, zrak, vodu  • Odabir vrste i pasmine životinja, briga o životinjama i biosigurnosne mjere  SMR-ovi relevantni za intervencije dobrobit životinja  (SMR05, SMR06, SMR09, SMR10 i SMR11) |
| 6.9. | Intervencija 70.06.02. Dobrobit životinja u svinjogojstvu |
| 6.10. | Intervencija 70.06.03. Dobrobit životinja u peradarstvu |
| 6.11. | Intervencija 70.06.04. Dobrobit životinja u kozarstvu |
| 6.12. | Intervencija 70.06.05. Dobrobit životinja u ovčarstvo |

7. OSTALE TEME

1. Biljna proizvodnja (ratarstvo, povrćarstvo, voćarstvo, maslinarstvo, vinogradarstvo, ljekovito i aromatično bilje, cvjećarstvo, sjemenarstvo)

2. Stočarska proizvodnja (govedarstvo, svinjogojstvo, ovčarstvo i kozarstvo peradarstvo, pčelarstvo)

3. Energetska učinkovitost i korištenje obnovljivih izvora energije

4. Standardi EU (okoliš, zdravlje, higijena)

5. Diversifikacija aktivnosti na poljoprivrednom gospodarstvu

6. Seoski turizam

7. Inovacije i digitalne tehnologije u poljoprivredi

8. Osnivanje i upravljanje poljoprivrednim gospodarstvom

9. Uvjeti zapošljavanja i obveze poslodavaca vezane za zdravlje ljudi i zaštitu na radu

10. Marketing i tržište

11. Osnove poljoprivrednog računovodstva

12. Zakonodavstvo u poljoprivredi

13. Udruživanje poljoprivrednika

8. TEME ZA INOVATIVNE SKUPINE

1. Bioekonomija

2. Prilagodba i ublažavanje klimatskim promjenama

3. Prilagodba poljoprivredne proizvodnje i upravljanje poljoprivrednim resursima

4. Smanjenje emisije stakleničkih plinova

5. Razvoj novih agrotehničkih metoda za smanjenje ugljičnog otiska

6. Konzervacijska poljoprivreda

7. Prilagodba poslovanja poljoprivrednika na zahtjeve digitalizacije

8. Druge teme koje ispunjavaju ciljeve u skladu s člankom 15. Uredbe (EU) br. 2021/2115.

PRILOG 2

KRITERIJI ODABIRA ZA INTERVENCIJU
 78.01. POTPORA PRENOŠENJU ZNANJA

|  |  |  |
| --- | --- | --- |
| KRITERIJI ODABIRA  Intervencija 78.01. Potpora prenošenju znanja | | Bodovi |
| 1. | Planirani broj obveznih tema iz Godišnjeg programa osposobljavanja | Najviše 30 |
| 1.1. | tema 1 | 10 |
| 1.2. | tema 2 | 10 |
| 1.3. | tema 3 | 10 |
| 1.4. | tema 4 | 5 |
| 1.5. | tema 5 | 5 |
| 1.6. | tema 6 | 5 |
| 2. | Oblici edukacija osposobljavanja | Najviše 10 |
| 2.1. | tečajevi u učionici i demonstracijske aktivnosti | 10 |
| 2.2. | tečajevi u učionici | 8 |
| 2.3. | demonstracijske aktivnosti | 6 |
| 2.4. | tečajevi u učionici i online putem (webinari, e učenje), uz minimalni udio od 20 % tečajeva koji će se održavati u učionici | 4 |
| 3. | Planirani tečajevi/demonstracijske aktivnosti | Najviše 15 |
| 3.1. | korisnik u Godišnjem programu osposobljavanja planira održavanje tečajeva/demonstracijskih aktivnosti koje se odnose na primjenu inovativnih tehnologija i/ili na primjenu digitalnih tehnologija i alata | 10 |
| 3.2. | korisnik u Godišnjem programu osposobljavanja planira održavanje tečajeva/demonstracijskih aktivnosti koje se odnose na poslovanje poljoprivrednih gospodarstava, uključujući porezni sustav | 5 |
| 4. | Broj županija u kojima će se održati tečajevi u učionici/demonstracijske aktivnosti | Najviše 5 |
| 4.1. | > 16 | 5 |
| 4.2. | 11 – 16 | 4 |
| 4.3. | 5 – 10 | 3 |
| 4.4. | < 5 | 2 |
| 5. | Dodatni oblici edukacije | Najviše 10 |
| 5.1. | inovativne skupine | 5 |
| 5.2. | tematske skupine | 5 |
| MAKSIMALNI BROJ BODOVA | | 70 |
| PRAG PROLAZNOSTI | | 16 |

DODATNA POJAŠNJENJA KRITERIJA ODABIRA

Kriterij odabira br. 1 »Planirani broj obveznih tema iz Godišnjeg programa osposobljavanja«

Korisnik ostvaruje bodove po ovom kriteriju odabira za teme od 1. do 6. navedene u Prilogu 1 ovoga Pravilnika, pri čemu mora planirati najmanje jedan tečaj/demonstracijsku aktivnost na temelju koje će korisnik pojedine intervencije dobiti potvrdu o osposobljenosti i/ili sudjelovanju, odnosno potvrdu o sudjelovanju na demonstracijskoj aktivnosti. U Godišnjem programu osposobljavanja nije moguće planirati tečajeve/demonstracijske aktivnosti iz teme 1. i 4., 2. i 5. te 3. i 6.

PRILOG 5

OBAVIJEST
 O INTERAKTIVNOM OBLIKU EDUKACIJE

1. TEMATSKA SKUPINA

2. INOVATIVNA SKUPINA

\* Zaokružiti oblik edukacije

Podaci o poljoprivrednim proizvođačima

|  |  |  |  |  |  |
| --- | --- | --- | --- | --- | --- |
| Redni broj | Naziv PG-a | MIBPG | Adresa | e-mail | Potpis1 |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

1 Podnositelji zahtjeva svojim potpisom potvrđuju vjerodostojnost navedenih podataka

Opis teme tematske skupine, a u slučaju inovativne skupine i opis problema koji se želi riješiti inovativnim rješenjem (min. 200 do max. 500 znakova)

|  |
| --- |
|  |

Savjetnik ili Inovacijski broker – Korisnik intervencije 78.01.

|  |  |  |  |
| --- | --- | --- | --- |
| Ime i prezime | Naziv pravnog  subjekta korisnika2 | e-mail | Potpis |
|  |  |  |  |

2 Naziv odobrenog korisnika iz članka 7. stavka 1. Pravilnika

Mjesto i datum podnošenja zahtjeva: